wickkiey/tamil-wikipedia-markdown huggingface dataset:
# துலா



**துலா** அல்லது ஏற்றம் என்பது, கிணற்றில் இருந்து நீரை எடுப்பதற்குப் பயன்படும் நெம்புகோல் வகையைச் சார்ந்த ஒரு பொறி முறை ஆகும். இந்தியா, இலங்கை உட்பட உலகின் பல பகுதிகளில் இதையொத்த அமைப்புகள் காணப்படுகின்றன. அதிக ஆழமில்லாத கிணறுகளில் இருந்து நீரை எடுப்பதற்கே துலா சிறப்பாகப் பயன்படும்.  

## அமைப்பு
இது, ஒரு நீளமானதும், நேரானதுமான ஒரு மரத் தண்டு ஆகும். இம் மரத்துக்குக் குறுக்கே, அதனூடு இன்னொரு தண்டு செலுத்தப்பட்டு இருக்கும். இத்தண்டின் இரு முனைகளும் கட்டற்ற வகையில் சுழலக்கூடியவாறு தாங்கப்பட்டும். இத்தண்டு அச்சாகச் செயற்பட, முதலில் குறிப்பிட்ட நீளமான மரம் அந்த அச்சைப் பற்றி மேலும் கீழுமாக அசையக் கூடியதாக இருக்கும். அச்சாகச் செயற்படும் தண்டு *அச்சுலக்கை* எனவும் அச்சின் இரு முனைகளையும் தாங்குவதற்காகக் உருவாக்கப்படும் அமைப்பு *ஆடுகால்* எனவும் அழைக்கப்படும்.  

அச்சுலக்கை துலாவின் நடுப்பகுதியிலன்றி, நடுவிலிருந்து சற்றுத் தள்ளியே பொருத்தப்படும். இதனால் அச்சுலக்கையில் இருந்து துலாவின் ஒரு பகுதி மற்றப்பகுதியிலும் கூடிய நீளம் உள்ளதாக இருக்கும். நீளமான பகுதி கிணற்றை நோக்கி இருக்கும்படியும், அந்தப் பக்கத்து முனை கிணற்றுக்கு நேராக வரக்கூடியதாகவும் துலா ஆடுகாலில் மீது தாங்கப்படும். கிணற்றுக்கு நேராக இருக்கும் துலாவின் முனையில் நீளமான கயிறு அல்லது மூங்கில் கம்பை ஒன்றை ஒரு முனையைக் கட்டி மறு முனையில் ஒரு பாத்திரம் கட்டப்பட்டும். துலாவின் இந்தமுனையைத் தாழக் கொண்டுவரும்போது பாத்திரம் கிணற்று நீருள் அமிழக்கூடியதாகக் கயிற்றின் நீளம் இருக்கவேண்டும். பயன்படுத்தாதபோது துலாவின் கயிறு பொருத்திய முனை மேல் நோக்கி இருப்பதற்கு ஏதுவாகத் துலாவின் மறு முனையில் பாரமான கல் அல்லது இரும்புத் துண்டுகள் மூலம் சுமை ஏற்றப்பட்டிருக்கும்.  

நீர் எடுப்பதற்கு கயிற்றை இழுத்து அதன் முனையில் இருக்கும் பாத்திரத்தை நீருக்குள் அமிழ்த்தி அதனுள் நீரை நிரப்புவர். துலாவின் மறுமுனையில் சுமை இருப்பதால் குறைந்த விசையைப் பயன்படுத்திக் கயிற்றை மேலே இழுத்து நீர் நிரம்பிய பாத்திரத்தை மேலே கொண்டுவரலாம்.
# ஆறன்முள கொட்டாரம்



**ஆறன்முள கொட்டாரம்** (*Aranmula Kottaram*) அல்லது **ஆறன்முள அரண்மனை**‎ என்பது இந்தியாவின் கேரள மாநிலத்தில் உள்ள ஆறன்முள கிராமத்தில் காணப்படும் வரலாறு சார்ந்த மற்றும் ‎பரம்பரையான ஒரு ‎பழைய அரண்மனையைக் குறிப்பதாகும். 150 ஆண்டுகளுக்கு ‎முன்னால் இந்த ஆறன்முள அரண்மனை ‎கட்டப்பட்டது. இந்த அரண்மனை *ஆறன்முள வடக்கே கொட்டாரம்* ‎என்ற பெயரிலும் வழங்கப்படுகின்றது. சபரிமலை புனித யாத்திரைகளுள் ஒன்றான "திருவாபரண கோச ‎யாத்திரை" இந்த அரண்மனையில் தாமதித்துச் செல்வது வழக்கு.‎
# மந்திரா பேடி


**மந்திரா பேடி** (*Mandira Bedi*, பிறப்பு: ஏப்ரல் 1972) ஒரு இந்திய பாலிவுட் நடிகையாவார். இவர் ஒரு விளம்பர அழகியும் தொலைக்காட்சி வழங்குனரும் ஆவார். அவரது 20 வயதுக்கு முன்பு இந்தியாவின் தேசிய அலைவரிசையான தூர்தர்ஷன்னில் ஒளிபரப்பப்பட்ட 1994 ஆம் ஆண்டு தொலைக்காட்சி தொடர் சாந்தியில் தலைமைப்பாத்திரம் ஏற்று நடித்ததால் புகழ்பெற்றார்.  

## ஆரம்பகால வாழ்க்கை
மந்திரா பேடியின் பிறப்பிடம் மும்பையாகும். இந்தியா-பாகிஸ்தான் எல்லையில் இருந்து 11 கிலோமீட்டர்களில் உள்ள பஞ்சாபின் ஒரு நகரமான பஸ்ஸில்காவின் காட்ரி குலத்தை அவரது பரம்பரையின் மூலமாகக் கொண்டுள்ளார். மும்பையின் கேத்ட்ரல் அண்ட் ஜான் கொனான் பள்ளியில் அவர் கல்வி பயின்றார்.  

## தொழில் வாழ்க்கை
"சாந்தி" தொலைக்காட்சி தொடர் மூலம் அவர் நட்சத்திரமாக மாறிய பிறகு 1995 ஆம் ஆண்டு திரைப்படம் *டில்வாலே துல்கர்னியா லே ஜெயங்கே* யில் ஒரு துணைப்பாத்திரத்தில் தோன்றினார். மேலும் பிரபலமான இந்திய நாடகமான *கியோன்கி சாஸ் பி கபி பாஹ் தி* இல் "மோனா" என்றழைக்கப்பட்ட "மந்திரா" முக்கிய வில்லி பாத்திரம் ஏற்று நடித்தார்.  

## சொந்த வாழ்க்கை
14 பிப்ரவரி 1999 அன்று இந்தியத் திரைப்பட இயக்குனரான ராஜ் கவுஷல்லை மந்திரா பேடி திருமணம் செய்துகொண்டார். இவர்கள் பந்திராவின் மும்பைப் புறநகர்ப் பகுதியில் வாழ்ந்து கொண்டிருக்கின்றனர்.
# டெர்மினேட்டர் சால்வேசன்


***டெர்மினேட்டர் சால்வேஷன்*** (*Terminator Salvation*) என்பது 2009 ஆம் ஆண்டு வெளியான அமெரிக்க இராணுவ அறிவியல் புனைகதை அதிரடித் திரைப்படமாகும். இது டெர்மினேட்டர் தொடர் வரிசையில் வெளிவந்த நான்காவது பாகமாகும். இது டெர்மினேட்டர் 3: ரைஸ் ஆப் த மெஷின்ஸ் (2003) படத்தின் தொடர்ச்சியாக வெளியானது. இதை மெக்ஜி என்ற இயக்குநர் இயக்கியிருந்தார். ஜான் பிரான்காடோ மற்றும் மைக்கேல் பெர்ரிஸ் படத்தின் திரைக்கதையை எழுதினர். ஆர்னோல்டு சுவார்செனேகர் இடம்பெறாத ஒரே *டெர்மினேட்டர்* படம் இதுவேயாகும். இருப்பினும் அவரது தோற்றம் சுருக்கமாக எண்ணிம முறையில் தோன்றுகிறது. அதற்கு பதிலாக, இதில் கிரிஸ்டியன் பேல் மற்றும் சாம் வோர்திங்டன் ஆகியோருடன் அன்டன் யெல்சின், மூன் பிளட்குட், பிரைஸ் டல்லாஸ் ஹோவர்ட், காமன், மைக்கேல் ஐயன்சைட் மற்றும் ஹெலினா போன்ஹாம் கார்ட்டர் ஆகியோரும் நடித்திருந்தனர்.  
## கதைக்கரு
முந்தைய பாகங்களைப் போலன்றி, *சால்வேஷன்* என்பது 2018 ஆம் ஆண்டில் அமைக்கப்பட்ட ஒரு பிந்தைய அபோகாலிப்டிக் படமாகும். இது ஸ்கைனெட்டின் இயந்திர வலையமைப்பிற்கும் மனிதகுலத்திற்கும் இடையிலான போரில் கவனம் செலுத்துகிறது. ஏனெனில் உலகின் இராணுவங்களின் எச்சங்கள் ஸ்கைனெட்டுக்கு எதிராகப் போராட எதிர்ப்பை உருவாக்க ஒன்றிணைந்துள்ளன. பேல், எதிர்ப்புப் போராளி மற்றும் மையக் கதாபாத்திரமான ஜான் கானரை சித்தரிக்கிறார். அதே நேரத்தில் வொர்திங்டன் சைபோர்க் மார்கஸ் ரைட்டை சித்தரிக்கிறார். யெல்சின் இளம் கைல் ரீஸாக நடிக்கிறார். இந்த கதாபாத்திரம் முதன்முதலில் 1984-இல் வெளியான த டெர்மினேட்டர் திரைப்படத்தில் அண்டோன் யெல்சின் நடித்திருந்த இளவயது கைல் ரீஸ் பாத்திரமும் இத்திரைப்படத்தில் அறிமுகப்படுத்தப்பட்டது. அதேபோல் T-800 மாடல் 101 டெர்மினேட்டரின் துவக்கமும் இதில் சித்திரிக்கப்பட்டது.  

## தயாரிப்பு
சிக்கலான முன் தயாரிப்புக்குப் பிறகு, ஹால்சியான் நிறுவனம் ஆண்ட்ரூ ஜி. வஜ்னா மற்றும் மரியோ கஸ்ஸரிடமிருந்து உரிமைகளைப் பெற்றது. மேலும் பல எழுத்தாளர்கள் இப்படத்தின் திரைக்கதையில் பணியாற்றினர். படப்பிடிப்பு மே 2008 இல் நியூ மெக்சிகோவில் தொடங்கி 77 நாட்கள் நடைபெற்றது.  

## வெளியீடு
*டெர்மினேட்டர் சால்வேஷன்* மே 21, 2009 அன்று அமெரிக்காவில் வார்னர் பிரதர்ஸ் பிக்சர்ஸால் வெளியிடப்பட்டது. மேலும் சோனி பிக்சர்ஸ் அதன் கொலம்பியா பிக்சர்ஸ் பதாகையின் கீழ் சர்வதேச அளவில் வெளியிட்டது. அதைத் தொடர்ந்து, ஜூன் மாதத்தின் முற்பகுதியில் ஐக்கிய இராச்சியம், ஆத்திரேலியா, நியூசிலாந்து மற்றும் தென்னாப்பிரிக்கா போன்ற நாடுகளிலும் வெளியானது. வெளியானவுடன் உலகளவில் $371.4 மில்லியனுக்கும் அதிகமாக வசூலித்தது. ஆனால் கலவையான-எதிர்மறையான விமர்சனங்களைப் பெற்றது. முதலில் இரண்டாவது *டெர்மினேட்டர்* முத்தொகுப்பின் முதல் பாகமாக இருக்க திட்டமிட்டிருந்தாலும், படம் வெளியான பிறகு ஹால்சியான் நிறுவனம் திவால்நிலைக்குத் சென்றதையடுத்துத் தொடர்ந்து இந்தத் திட்டங்கள் ரத்து செய்யப்பட்டன. 2012 ஆம் ஆண்டில், இதன் உரிமையாளர் உரிமைகள் அன்னபூர்ணா பிக்சர்ஸுக்கு விற்கப்பட்டன. இதன் விளைவாக, தொடரின் மறுதொடக்கமான டெர்மினேட்டர் ஜெனிசிஸ் 2015 இல் வெளியிடப்பட்டது. இப்படத்தில் ஆர்னோல்டு சுவார்செனேகர் தனது பாத்திரத்தை மீண்டும் ஏற்று நடித்திருந்தார்.  

## இசை
டேனி எல்ஃப்மேன் படத்தின் இசையமைப்பை கவனித்துக் கொண்டார். எல்ஃப்மேனின் இசை வேறுபட்ட கருப்பொருளைக் கொண்டிருந்தது. ஆனால் அது ஒவ்வொரு *டெர்மினேட்டர்* படத்திலும் இடம்பெற்ற ஐந்து-குறிப்பு தாள வரிசையைக் கொண்டிருந்தது.
# ரஸ்கின் பாண்ட்



**ரஸ்கின் பாண்ட்** (*Ruskin Bond*, பி. மே 19, 1934) பிரித்தானிய வம்சாவளியில் பிறந்த ஒரு இந்திய எழுத்தாளராவார். ஆங்கிலத்தில் எழுதும் இந்திய எழுத்தாளர்கள் மற்றும் குழந்தைகளுக்கான எழுத்தாளர்கள் ஆகியோரிடையே ஒரு தனிப்பெரும் முன்னோடியாகக் கருதப்படுகின்றார். 1992இல் ”அவர் ட்ரீஸ் ஸ்டில் குரோ இன் டெஹ்ரா” (*Our trees still grow in Tehra*) என்ற சிறுகதை தொகுப்புக்காக இந்திய சாகித்திய காதமியின் சாகித்ய அகாடமி விருது பெற்றார். 1999 இல் குழந்தைகள் இலக்கியத்திற்கு இவரது பங்களிப்புகளுக்காக இந்திய அரசின் பத்மஸ்ரீ விருது இவருக்கு வழங்கப்பட்டது. 2014 ஆம் ஆண்டு பத்ம விபூஷண் விருது வழங்கப்பட்டது.  

## வாழ்க்கைக் குறிப்பு
ரஸ்கின் பாண்ட் இமாச்சல பிரதேசத்தில் கசோலி என்ற இடத்தில் பிறந்தார். அவரது தந்தை ஆப்ரி அலெக்சாண்டர் பாண்ட் இரண்டாம் உலகப் போரின் போது பிரித்தானிய வேந்திய வான்படையில் பணியாற்றினார். அவருக்கு எல்லன் மற்றும் வில்லியம் பாண்ட் என்ற சகோதரியும் சகோதரரும் உண்டு. ரஸ்கினுக்கு 8 வயதான போது, அவருடைய பெற்றோரிடையே மணமுறிவு ஏற்பட்டது. அவரது தாய் ஒரு இந்தியரை மீண்டும் மண்ம் புரிந்தார். அவருடைய தந்தைக்கு அடிக்கடி மலேரியாவும் ஜாண்டிசும் ஏற்பட்டு இறந்தார். இதன் பின்னர் ரஸ்கின் தன்னுடை பத்து வயதில் டெஹ்ராவில் உள்ள தன் பாட்டியிடம் சென்றுவிட்டார். தனது குழந்தைப் பருவத்தை இளைஞர் பருவத்தையும் சிம்லா, ஜாம்நகர், மசூரி, டெராடூன், மற்றும் லண்டன் ஆகிய ஊர்களில் கழித்தார். 1960கள் முதல் லாண்டோரில் வாழ்ந்தார்.  

## இலக்கிய நடை
அவருடைய பல படைப்புகள் இமயமலை அடிவாரத்தில் உள்ள மலை நகர வாழ்க்கையைப் பின்புலமாகக் கொண்டவை. பாண்ட் அத்தகைய சூழலில் தனது குழந்தைப் பருவத்தைக் கழித்தார். அவரது முதல் புதினமான "த ரூம் ஆன் த ரூஃப்". அவருக்கு 17 வயதான போது எழுதப்பட்டு 21 வயதாகும் போது பிரசுரிக்கப்பட்டது. அது டெஹ்ராவில் கூரை மீது உள்ள அறை ஒன்றில் அவருடைய நண்பர்களுடன் வாடகைக்குத் தங்கி இருந்த அனுபவங்கள் சிலவற்றின் அடிப்படையில் எழுதப்பட்ட புதினர். "ரூம் ஆன் த ரூஃப்" அவருக்கு 1957 ஆம் ஆண்டிற்கான ஜான் லெவ்லின் ரைஸ் நினைவுப் பரிசைப் பெற்றுத் தந்தது. அது முதல் அவர் முன்னூற்றுக்கும் அதிகமான சிறு கதைகள், கட்டுகரைகள், புதினங்களும், குழந்தைகளுக்கான 30 நூல்களும் எழுதியுள்ளார். தனது சுயசரிதையினை இரு பாகங்களாக வெளியிட்டுள்ளார் - ”சீன்ஸ் பிரம் எ ரைட்டர்ஸ் லைஃப்” என்ற பாகத்தில் ஆங்கிலேய-இந்தியாவில் அவர் வளர்ந்த பருவ வருடங்கள் பற்றி விவரிக்கிறார்; ”த லாம்ப் இஸ் லிட்” என்ற பாகத்தில் இதழ்களில் வெளியான அவருடைய கட்டுரைகள் மற்றும் தொடர்களைத் தொகுத்துள்ளார். தற்போது தனது தத்துக்குடும்பத்துடன் உத்தராகண்ட் மாநிலத்தில் உள்ள முசோரியில் வாழ்ந்து வருகிறார்.  

## குறிப்பிடத்தக்க படைப்புகள்

- *த ஐஸ் ஹேவ் இட்* (சிறு கதை)
- *எ பிளைட் ஆஃப் பீஜியன்ஸ்* (நாவல்)
- *ஆங்க்ரி ரிவர்*
- *த வுமன் ஆன் பிளாட்பார்ம் 8*
- *த டைகர் இன் த டனல்*
- *த ரோட் டு சிம்லா*

## குறிப்புதவிகள்
# வோல்வரின் (திரைப்படம்)



**எக்ஸ்-மென் ஒரிஜின்ஸ்: வோல்வரின்** (X-Men Origins: Wolverine) என்பது 2009 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான வால்வரின் என்ற ஒரு கற்பனை கதாபாத்திரத்தை மையமாக வைத்து மார்வெல் மகிழ்கலை, ஸீட் புரொடக்சன்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  

இது எக்ஸ்-மென் தொடரின் நான்காவது பகுதியான இத்திரைப்படம் மே 1, 2009 அன்று உலகம் முழுவதும் வெளியானது. கேவின் ஹூட் இயக்கிய திரைப்படத்தில் ஹக் ஜேக்மேன் தலைமைப் பாத்திரத்தில் நடித்திருந்தார். இவருடன் லீவ் ஷ்ரைபர், டேனி ஹஸ்டன், டோமினிக் மோனகன் மற்றும் ரையன் ரெனால்ட்சு போன்ற பலர் நடித்துள்ளார்கள்.  

இந்த திரைப்படம் எக்ஸ்-மென் திரைப்படத் தொடருக்கு முன்பு நடப்பது போன்று மரபுபிறழ்ந்த வோல்வரின் மற்றும் அவரது சகோதரர் விக்டர் கிரீட் இருவருக்கும் உள்ள உறவு மற்றும் அவர்களது கடந்த கால வன்முறையை மையப்படுத்தி சித்தரிக்கப்பட்டுள்ளது. இப்படத்தின் பெரும்பகுதி ஆஸ்திரேலியா மற்றும் நியூசிலாந்தில் படம்பிடிக்கப்பட்டது. மேலும் கனடாவிலும் படப்பிடிப்பு நடத்தப்பட்டது. இத்திரைப்படத்தின் இயக்குநர் கேவின் ஹூட் மற்றும் பாக்ஸின் செயற்குழுவிற்கும் ஏற்பட்ட முரண்பாடுகள் காரணமாக இதன் தயாரிப்பில் பிரச்சினை ஏற்பட்டது. மேலும் திரைப்படம் வெளியாவதற்கு ஒரு மாதத்திற்கு முன்பே நிறைவுசெய்யப்படாத படப்பிடிப்புப் பதிவு இணையத்தில் வெளியானது.  

எக்ஸ்-மென் ஆரிஜின்ஸ்: வோல்வரின் படம் 1 மே 2009 அன்று உலகளவில் வெளியாகி விமர்சகர்களிடமிருந்து கலவையான விமர்சனங்களைப் பெற்றது.  
இந்த படம் வட அமெரிக்காவில் வசூலில் முதலிடத்தில் பிடித்ததது. ஐக்கிய அமெரிக்கா மற்றும் கனடாவில் 179 மில்லியனையும், உலகளவில் 373 மில்லியனையும் வசூலித்ததது. இந்த திரைப்படத்தின் தொடர்ச்சியாக வோல்வரின்-2 (2013) மற்றும் லோகன் (2017) போன்ற திரைப்படங்கள் வெளியானது.  

## நடிகர்கள்
- ஹியூ ஜேக்மன் - லோகன் / வோல்வரின்
: ** இவர் ஒரு மரபுபிறழ்ந்தவர் மற்றும் வருங்கால எக்ஸ்-மென் உறுப்பினராவார். முந்தைய திரைப்படங்களில் வொல்வரினாக நடித்த ஜேக்மேன் இத்திரைப்படத்தில் அவரது நிறுவனமான சீடு புரொடக்சன்ஸ் மூலமாக தயாரிப்பாளராகவும் பணியாற்றினார். மேலும் இத்திரைப்படத்தினால் $25 மில்லியனையும் சம்பாதித்தார்.  
  - டிராய் சிவன் - இளம் ஜேம்ஸ் ஹவ்லெட்
- லீவ் ஷ்ரைபர் - விக்டர் கிரீட்
:** இவர் லோகனின் சகோதரர் மற்றும் படைவீரர்களில் ஒருவராக நடித்தார்.  
  - மைக்கேல்-ஜேம்ஸ் ஓல்சன் - இளம் விக்டர் கிரீட்
- டேனி ஹஸ்டன் - வில்லியம் ஸ்ட்ரைக்கர்
- வில்லியம் - ஜான் விரைத்
- லின் காலின்ஸ் - கெய்லா சில்வர்பாக்ஸ்
- கெவின் டுராண்ட் - பிரெட் டியூக்ஸ் / ப்லோப்
- டோமினிக் மோனகன் - கிறிஸ் பிராட்லி
- டெய்லர் கிட்ஸ்ச் - ரெமி லீபியூ / காம்பிட்
- டேனியல் ஹென்னி - ஏஜெண்ட் ஜீரோ
  - வெப்பன் X நிரலின் உறுப்பினரான இவர், மறைந்திருந்து குறி பார்த்து சுடும் திறனை கொண்டவர்.
- ரையன் ரெனால்ட்சு - வேட் வில்சன் / வெப்பன் XI

## தொடர்ச்சியான தொடர் திரைப்படங்கள்

### *வோல்வரின்-2* (2013)
# மேலாண்மைப் பட்டத்திற்கான நுழைவுத்தேர்வு



**மேலாண்மைப் பட்டதாரி நுழைவுத் தேர்வு** அல்லது **மேலாண்மைப் பட்டத்திற்கான நுழைவுத் தேர்வு** (Graduate Management Admission Test என்பது ஒரு கணினி தகவுறு சோதனை ஆகும். இது முதுகலை வணிக மேலாண்மை போன்ற வணிக மேலாண்மைப் பிரிவுகளில் சேர்க்கை பெறுவதற்காக பகுப்பாய்வு, எழுதுதல், அளவறி மதிப்பீடு மற்றும் ஆங்கிலத்தில் எழுதுதல், வாசிக்கும் திறன்களை மதிப்பிடுதல் ஆகியவற்றை நோக்கமாகக் கொண்டது. இதற்கு குறிப்பிட்ட இலக்கண அறிவும் இயற்கணிதம், வடிவியல் மற்றும் எண்கணிதம் பற்றிய அறிவும் தேவை. மேலாண்மைப் பட்டதாரி சேர்க்கைக் குழுமத்தின் கூற்றுப்படி பகுப்பாய்தல் மற்றும் சிக்கல் தீர்க்கும் திறன்களை மதிப்பிடுகிறது, அதே நேரத்தில் தரவுகள் பற்றிய தேவையான அறிவு, தர்க்கம் மற்றும் , பகுத்தறிவு திறன் ஆகியன நிஜ உலக வணிகத்திற்கும் நிர்வாக வெற்றிக்கும் முக்கியமானது என்றும் நம்புகிறது. இந்தத் தேர்வினை ஒரு வருடத்திற்கு ஐந்து முறை வரை எழுதலாம். ஆனால், எட்டு முறைக்கு மேல் எழுதக் கூடாது. ஒவ்வொரு முயற்சிக்கும் 16 நாட்கள் இடைவெளியில் இருக்க வேண்டும்.  

*ஜிமேட்* என்பது மேலாண்மைப் பட்டதாரி சேர்க்கைக் குழுமத்தின் பதிவு செய்யப்பட்ட வர்த்தக முத்திரையாகும். உலகெங்கிலும் உள்ள சுமார் 2,300+ பட்டதாரி மேலாண்மைப் பள்ளிகளில் 7,000 க்கும் மேற்பட்ட திட்டங்கள் தங்கள் திட்டங்களுக்கான தேர்வு அளவுகோலின் ஒரு பகுதியாக *ஜிமேட்*-ஐ ஏற்றுக்கொள்கின்றன. மேலாண்மைப் பள்ளிகள் முதுகலை வணிக மேலாண்மை, முதுகலை கணக்குப் பதிவியல், முதுகலை நிதியியல் திட்டங்கள் மற்றும் பலவற்றை உள்ளடக்கிய பரந்த அளவிலான பட்டதாரி மேலாண்மைத் திட்டங்களின் சேர்க்கைக்கான ஒரு அளவுகோலாக இந்தத் தேர்வைப் பயன்படுத்துகின்றன. இது,இணையவழியில் உலகெங்கிலும் உள்ள 114 நாடுகளில் தரப்படுத்தப்பட்ட சோதனை மையங்களிலும் நிர்வகிக்கப்படுகிறது. *கப்லான் டெஸ்ட் ப்ரெப்* நடத்திய ஒரு கணக்கெடுப்பின்படி, வணிக பிரிவினைத் தேர்வு செய்யும் மாணவர்களுக்கு *ஜிமேட்* முதன்மைத் தேர்வாக உள்ளது. 2012 முதல் 2021 வரை இந்தத் தேர்வில் தேர்ச்சி பெறுபவர்களின் எண்ணிக்கை படுவீழ்ச்சியடைந்து வருகிறது  

## வரலாறு
1953 ஆம் ஆண்டில், தற்போது மேலாண்மைப் பட்டதாரி சேர்க்கைக் குழுமம் (ஜிஎம்ஏசி) என்று அழைக்கப்படும் அமைப்பு ஒன்பது மேலண்மைப் பள்ளிகளின் சங்கமாகத் தொடங்கியது, இதன் இலக்கானது மேலாண்மைப் பள்ளிகள் தகுதியான விண்ணப்பதாரர்களைத் தேர்ந்தெடுக்க உதவும் தரப்படுத்தப்பட்ட தேர்வை உருவாக்குவதாகும்.இதன் முதல் ஆண்டில் சுமார் 2,000 முறை தேர்வு எழுதப்பட்டது. ஆனால், சமீபகால ஆண்டுகளில் 2,30,000 முறை எழுதப்பட்டது. ஆரம்பத்தில் 54 பள்ளிகளின் சேர்க்கைகளில் பயன்படுத்தப்பட்டது, இப்போது உலகம் முழுவதும் உள்ள சுமார் 2,300 பட்டதாரி வணிகப் பள்ளிகளில் 7,000 க்கும் மேற்பட்ட திட்டங்களில் பயன்படுத்தப்படுகிறது. ஏப்ரல் 2020இல், கோவிட்-19 பெருந்தொற்று காரணமாக தேர்வு மையங்களில் தேர்வு எழுத இயலாமற் போனது.எனவே, இணைய வழியில் தேர்வு எழுதும் முறை அறிமுகமானது.  

## வடிவமைப்பு, நேரம்
GMAT தேர்வு நான்கு பிரிவுகளைக் கொண்டுள்ளது: பகுப்பாய்வு, காரணம் அறிதல், வளரறித் தேர்வு மற்றும் வாய்மொழித் தேர்வு.  
| பகுப்பாய்வு எழுத்து மதிப்பீடு | 30 | 1 கட்டுரை |  |
| --- | --- | --- | --- |
| ஒருங்கிணைந்த பகுத்தறிவு | 30 | 12 |  |
| வளரறித் டெஹெர்வு | 62 | 31 |  |
| வாய்மொழி | 65 | 36 | } |

## இவற்றையும் காண்க

- முதுகலை வணிக மேலாண்மை
- மேலாண்மைப் பள்ளி
# இராம. வீரப்பன்


**ஆர்.எம்.வீ.** என அறியப்படும் **இராம. வீரப்பன்** (*R. M. Veerappan*, 9 செப்டம்பர் 1926 – 9 ஏப்ரல் 2024), ஒரு தமிழ்நாட்டு அரசியல்வாதியும் திரைப்பட தயாரிப்பாளரும் ஆவார். தமிழ்நாடு அறநிலையத் துறை அமைச்சராகப் பணியாற்றியிருக்கிறார்.  

## இளமைக்காலம்
இராம. வீரப்பன், புதுக்கோட்டை நகருக்கு அருகிலுள்ள வல்லாதிரகோட்டை எனும் சிற்றூரில் தெய்வானை-இராமசாமி இணையருக்கு மகனாக 9 செப்டம்பர் 1926 அன்று பிறந்தார். மதுரை திருப்பரங்குன்றத்தில் 12-3-1956 அன்று, இராம. வீரப்பனுக்கும் இராஜம்மாள் என்பவருக்கும் கா. ந. அண்ணாதுரை தலைமையில் திருமணம் நடைபெற்றது. இந்நிகழ்வில் என். எஸ். கிருஷ்ணன். எம். ஜி. சக்ரபாணி. ம. கோ. இராமச்சந்திரன். எஸ். எஸ். ராஜேந்திரன் ஆகியோர் கலந்துகொண்டனர். தென்னிந்திய நடிகர்சங்க செயற்குழு உறுப்பினராக 1956-ஆம் ஆண்டில் இருந்தார்.  

## அரசியல்
இராம. வீரப்பன், 1977 - 1986 வரை இருமுறை தமிழ்நாடு மாநிலச் சட்ட மேலவை உறுப்பினராகவும், இருமுறை தமிழ்நாடு சட்டப்பேரவை உறுப்பினராகவும் பணியாற்றியுள்ளார். 1986 இடைத்தேர்தலில், திருநெல்வேலி சட்டமன்றத் தொகுதியிலிருந்தும், 1991 இடைத்தேர்தலில், காங்கேயம் சட்டமன்றத் தொகுதியிலிருந்தும் தேர்ந்தெடுக்கப்பட்டார். எம்.ஜி.ஆர், ஜெ. ஜெயலலிதா அமைச்சரவைகளில் அமைச்சராகவும் பணியாற்றியுள்ளார்.  

சத்யா மூவிஸ் தயாரித்த பாட்ஷா பட வெள்ளி விழாவில் கலந்து கொண்ட ரஜினிகாந்த், அன்றைய தமிழ்நாட்டில் ஜெயலலிதா ஆட்சியின் கீழ் சட்டம் ஒழுங்குச் சீர்குலைவுகள் பற்றி கருத்து தெரிவித்தார். அப்போது ஜெயலலிதா அமைச்சரவையில் இராம. வீரப்பன் உணவு அமைச்சராகப் பதவி வகித்துவந்த நிலையில், ரஜினிகாந்தின் பேச்சுக்குப் பின் திடீரென்று அமைச்சர் பொறுப்பில் இருந்து நீக்கப்பட்டார். சில நாட்களில், அ.தி.மு.க.வில் இருந்தும் நீக்கப்பட்டார். இதன் காரணமாக, 1995-ம் ஆண்டு அக்டோபர் 17-ந்தேதி, இராம.வீரப்பன் எம்.ஜி.ஆர். கழகம் என்கிற பெயரில் அரசியல் கட்சி ஒன்றைத் தொடங்கினார்.  

## இறப்பு
ஆர். எம். வீரப்பன், 2024 ஏப்ரல் 9 திங்கட்கிழமை அன்று சென்னையில் தனது 97-ஆவது அகவையில் காலமானார்.
# முந்து மொழி

**முந்து மொழி** (Proto-Language) என்பது, வரலாற்று மொழியியலின் மரவுரு மாதிரியில், ஒரு மொழிக்குடும்பத்தை உருவாக்கும் மொழிகளின் பொது மூதாதை மொழியைக் குறிக்கும். பெரும்பாலும், இம் முந்து மொழியை நேரடியாக அறிய முடிவதில்லை. ஆனால் ஒப்பியல் முறையில் மொழிக்குடும்பத்தின் உறுப்பு மொழிகளை ஆராய்வதன் மூலம் முந்து மொழியை மீட்டுருவாக்கம் செய்ய முடியும். இந்த மீட்டுருவாக்கங்கள் எல்லாமே முழுமையாக இருப்பதில்லை. உறுப்பு மொழிகளிலிருந்து கிடைக்கும் சான்றுகள் எந்த அளவுக்கு முழுமையாக உள்ளன என்பதையும், ஆய்வு செய்பவரின் திறமையையும் பொறுத்தே மீட்டுருவாக்கத்தின் முழுமைத் தன்மை அமையும். முந்து இந்திய-ஐரோப்பியம், முந்து உராலியம், முந்து திராவிடம் என்பன இவ்வாறு மீட்டுருவாக்கம் செய்யப்பட்ட முந்து மொழிகளுட் சிலவாகும்.  

சில வேளைகளில், முந்து மொழி ஒன்று அழியாது பேணப்பட்டிருக்கும் பழைய நூல்களில் காணப்படும். எடுத்துக்காட்டாக, இன்றும் பழைய நூல்களில் காணப்படும் இலத்தீன் மொழியே, பிரெஞ்சு, இத்தாலியம், எசுப்பானியம், போத்துக்கேயம் போன்ற மொழிகளை உள்ளடக்கிய ரோமான்சு மொழிக் குடும்பத்தின் முந்து மொழியாகும். இது போலவே, தற்காலக் இசுக்கன்டினேவிய மொழிகளின் முந்து மொழியாகிய முந்து நோர்சு மொழி, முழுமையாக இல்லாவிட்டாலும், பகுதிகளாக பழைய கல்வெட்டுக்களில் காணப்படுகின்றன. இந்திய-ஆரிய மொழியின் மிகப்பழைய ஆவணம் எதுவும் கிடைக்கப் பெறாவிட்டாலும், தற்கால இந்தியாவின் இந்திய-ஆரிய மொழிகளின் மூலமாக, முதலில் வாய்வழியாகவும் பின்னர் எழுத்து மூலமும் பேணப்பட்ட இலக்கியங்களில் காணப்படும் வேதகாலச் சமசுக்கிருதம் உள்ளது.  

முதன் முதலாக ஒழுங்குமுறையாக முந்து மொழி ஒன்றை மீட்டுருவாக்கம் செய்தவர் ஆகஸ்ட் சிலீச்சர் என்பவர் ஆவார். இவர் 1861 ஆம் ஆண்டில் முந்து இந்திய-ஐரோப்பிய மொழியை மீட்டுருவாக்கம் செய்தார்.
# நன்குடி வேளாளர்



**நன்குடி வேளாளர்** (*Nankudi Vellalar*) இனமானது தமிழைத் தாய்மொழியாகக் கொண்ட வெள்ளாளர் சமூகத்தில் ஒரு உட்பிரிவாகும். தமிழ்நாட்டில், தூத்துக்குடி, திருநெல்வேலி மாவட்டங்களில் குறிப்பிடத்தக்க அளவில் வாழுகின்ற சாதியினர் ஆவார். இவர்கள் இங்கு **சிவகளைப் பிள்ளைமார்** என்றும் நன்குடி வெள்ளாளர் அழைக்கப்படுகின்றனர்.  

## பிற பெயர்கள்
- செளுகை பிள்ளைமார்
- செளுகை வேளாளர்
- நற்குடி வேளாளர்
- நன்குடி வேளாளர்
- கோட்டைப் பிள்ளைமார்
- கோட்டை வேளாளர்
- சிவகளைப் பிள்ளைமார்
- சிவகளை வேளாளர்

## கிளைகள்
இவர்கள் பெண் வழிமுறையை கடைப்பிடிக்கிறார்கள். இவர்களின் பெண் வழி முறை எட்டு கிளைகளாக இருப்பதாக நற்குடி வேளிர் வரலாறு ஆசிரியர் தி. நாராயண பிள்ளை குறிப்பிடுகிறார்.  

- கேள் அரன் கிளை
- தென்னவன் கிளை
- திரு அம்பலவன் கிளை
- திருமால் கிளை
- கன்றெறிந்தான் கிளை
- நரசிம்மன் கிளை
- காங்கேயன் கிளை
- காளியார் கிளை

இந்த கிளைகளுக்கு உட்பிரிவுகள் இருக்கின்றன. இந்த உட்பிரிவுகள் "பிதிர்' என்றும் "பிருது" என்றும் அழைக்கப்படுகிறது.  

இப்போது இந்த இனத்தில் இல்லாத கன்றெறிந்தான் கிளையை விட்டு விட்டால் இருப்பது ஏழு கிளைகள் உள்ளன.  

இந்த ஏழு கிளைகளில் கீழே சொல்லப்பட்ட மூன்று கிளைகளுக்கு உட்பிரிவுகள் கிடையாது, காரணம் இந்தக் கிளைகளை ஆரம்பித்த பெண்களுக்கு ஒரே ஒரு பெண் வாரிசுதான் உள்ளன.  

- திருமால் கிளை
- திரு அம்பலவன் கிளை
- காங்கேயன் கிளை

மற்ற நான்கு கிளைகளை ஆரம்பித்த பெண்களுக்கு ஒவ்வொருவருக்கும் நான்கு பெண் குழந்தைகள் இருந்தனர். எனவே இந்த நான்கு கிளைகளுக்கும் நான்கு உட்பிரிவுகள் உண்டு.  

- கேரளன் கிளை
- தென்னவன் கிளை
- நரசிம்மன் கிளை
- காளியார் கிளை

எனவே மொத்தம் 16 உட்பிரிவுகளுடன், கிளைகள் உள்ளன.  

காலங்கள் கடந்த பின் இந்த ஏழு கிளைகளின் உச்சரிப்பும் மாறியது தற்போது இந்த ஏழு கிளைகளும்  

- கேலரன் கிளை (கேள் அரன் கிளை)

- தென்னங்கிளை (தென்னவன் கிளை)

- திருகூம்பு கிளை (திரு அம்பலவன் கிளை)

- திருமாங்கிளை (திருமால் கிளை)

- நரையங்கிளை (நரசிம்மன் கிளை)

- காங்கேயன் கிளை (காங்கேயன் கிளை)

- காலியாகிளை (காளியார் கிளை)

என்று உச்சரிக்க பட்டு வருகின்றன.  

## மேலும் பார்க்க
- ஆரிய வேளாளர்
- திருநீற்று வேளாளர்
- ஆதிகாராள வேளாளர்
- சேரகுல வேளாளர்
- பாண்டிய வெள்ளாளர்
# ஓட்டல் ருவாண்டா


**கொட்டல் ருவாண்டா** (Hotel Rwanda) 2004 ஆம் ஆண்டு வெளிவந்த ஒரு வரலாற்று திரைப்படமாகும். இனக்குழுக்களுக்கிடையேயான மோதலைச் சொல்லும் படம் இது. இது ருவாண்டா இனப்படுகொலையின் போது பயணியர் தங்கும் விடுதியின் முதலாளி *பாச் ரொஸிஸபெகீன* தனது குடும்பத்தையும், ஆயிரத்துக்கும் மேற்பட்டோரையும் தனது பயணியர் தங்கும் விடுதியில் வைத்து காப்பாற்றும் கதையை மையமாகக் கொண்டது. இத் திரைப்படத்தின் போது ருவாண்டா இனப்படுகொலையும் சித்தரிக்கப்படுகிறது. உண்மை நிகழ்வை வைத்து எடுக்கப்பட்ட படமாகும். 1994இல் ஹூட்டு மற்றும் ட்டூட்ஸி இனக்குழுக்களுக்கிடையேயான உள்நாட்டுக் கலவரத்தை கண்முன் காட்டுகிறது. 17.5 மில்லியன் டாலர் செலவில் தயாரிக்கப்பட்ட இப்படம், 34 மில்லியன் டாலர் வருமானத்தைக் கொடுத்தது. 212 நிமிடங்கள் ஓடும் இப்படம், 2004இல் திரையிடப்பட்டது.
# அக்கினேனி நாகார்ஜுனா



**அக்கினேனி நாகார்ஜூனா** (, பிறப்பு: ஆகத்து 29, 1959) ஓர் இந்தியத் திரைப்பட நடிகர் மற்றும் தயாரிப்பாளர் ஆவார். இவர் ஆந்திரத் திரைப்படத்துறையில் முதன்மையாக பணிபுரிகிறார், ஒரு சில பாலிவுட் மற்றும் தமிழ் படங்களிலும் பணியாற்றியிருக்கிறார்.  

## ஆரம்ப கால வாழ்க்கை மற்றும் குடும்பம்
நாகார்ஜூனா 1959 ஆம் ஆண்டு ஆகஸ்டு மாதம் 29 ஆம் தேதி சென்னையில் பிறந்தார்.  
இவர் தெலுங்கு நடிகர் அக்கினேனி நாகேசுவர ராவ் மற்றும் அன்னபூர்ணா அக்கினேனியின் மகனாவார். அவர்களின் ஐந்து குழந்தைகளில் நாகார்ஜூனா கடைசியாவார். பின்னர் அவரது குடும்பம் ஐதராபாதத்திற்கு குடிபெயர்ந்தது அங்கு தனது ஆரம்ப கால கல்வியை ஐதராபாத் பொதுப்பள்ளியிலும் பின்னர் பள்ளி இடைநிலைக் கல்வியை லிட்டில் பிளவர் இளநிலைக்கல்லூரியிலும் கற்றார்.  

நாகார்ஜூனா இருமுறை திருமணம் செய்துள்ளார். அவரது முதல் மனைவி, லஷ்மி ராமா நாயுடுவை 1984 ஆம் ஆண்டு பிப்ரவரி 18ம் தேதி மணந்தார். அவர் தெலுங்குத் திரைப்படத் தயாரிப்பாளர் டி. ராமா நாயுடுவின் மகளும் தெலுங்கு திரை நட்சத்திரம் வெங்கடேசின் சகோதரியுமாவார். நாகார்ஜூனா லஷ்மியினரின் மகன் நாக சைத்தன்யா (1986 ஆம் ஆண்டு நவம்பர் 23ம் தேதி பிறந்த இடம் - ஹைதராபாத்) *ஜோஷ்* திரைப்படத்தின் மூலம் நடிக்கத் துவங்கினார், அது 2009 ஆம் ஆண்டில் செப்டம்பர் 5 ஆம் திகதி வெளிவந்தது.  

பின்னர் நாகார்ஜூனா தமிழ் மற்றும் தெலுங்குத் திரைப்பட நடிகை அமலாவை மணந்தார். அமலா இந்தியாவின் மேற்கு வங்க மாநிலத்தில், ஐரிஷ் தாய் மற்றும் பெங்காலி தந்தை ஆகியோருக்கு பிறந்தார். அவரது இயற்பெயர் அமலா முகர்ஜியாகும். நடிப்பிலிருந்து ஓய்வு பெற்ற பிறகு, அவர் இந்தியாவின் முன்னணி விலங்குகள் நல ஆர்வலராக உள்ளார். இருவரும் 1992 ஆம் ஆண்டில் ஜூன் 11ம் தேதி திருமணம் செய்தனர். மேலும், அவர்கட்கு அகில் எனும் பெயர் கொண்ட ஒரு மகன் உள்ளான் (1994 ஆம் ஆண்டு ஏப்ரல் 8ம் தேதி - பிறந்த இடம் சான் ஜோஸ், அமெரிக்க ஒன்றியம்). அகில், சிசிந்திரி எனும் படத்தில் தவழும் குழந்தையாக நடித்தார்.  

## விருதுகள்
### தேசிய சினிமா விருதுகள்
**வெற்றி பெற்றது**  
- 1998 - தேசிய திரைப்பட விருது சிறப்பு நடுவர் *அன்னமய்யா*

### நந்தி விருது
**வெற்றி பெற்றது**  
- 1997 - சிறந்த நடிகர் *அன்னமய்யா*
- 1999 - கம்ஸ்யா (வெண்கலம்) நந்தி விருது *பிரேம் கதா* தயாரிப்பு
- 2002 - சிறந்த நடிகர் *சந்தோஷம்*
- 2002 - சுவர்ணா (தங்கம்) நந்தி விருது* மன்மதூதூ* தயாரிப்பு
- 2006 - சிறந்த நடிகர் *ஸ்ரீ ராமதாஸு*

## பிலிம்பேர் விருதுகள்
- 1990 - பிலிம்பேர் சிறந்த நடிகர் விருது (தெலுங்கு) *சிவா*
- 1997 - பிலிம்பேர் சிறந்த நடிகர் விருது தெலுங்கு *அன்னமய்யா*

## மேற்குறிப்புகள்

- Telugu Actor Nagarjuna Upcoming Films
# சேத்தன் பகத்


**சேத்தன் பகத்** (Chetan Bhagat) (பிறப்பு 22 ஏப்ரல் 1974) ஓர் இந்திய எழுத்தாளர், கட்டுரையாளர் மற்றும் யூடியூபர் ஆவார். 2010இல் *டைம்* இதழின் உலகின் மிகவும் செல்வாக்கு மிக்க 100 நபர்களின் பட்டியலில் இடம்பெற்றர்.  

## கல்வி
சேத்தன் பகத் இந்திய தொழில்நுட்பக் கழகம் தில்லியில் இயந்திரப் பொறியியல் பட்டம் பெற்றார், பின்னர் இந்திய மேலாண்மை கழகம் அகமதாபாத்தில் *பிஜிபி* படித்தார். ஒரு முதலீட்டு வங்கியாளராக தனது வாழ்க்கையைத் தொடங்கினார், ஆனால் சில ஆண்டுகளுக்குப் பிறகு எழுத்துப் பணிக்காக அந்தப் பணியினைத் தொடரவில்லை. பத்து புதினங்கள் மற்றும் மூன்று புனைகதை அல்லாத புத்தகங்களை எழுதியுள்ளார். அவரது முதல் புதினமான *ஃபைவ் பாயிண்ட் சம்ஒன்* 2004 இல் வெளியிடப்பட்டது.  

## ஆரம்பகால வாழ்க்கை
சேத்தன் பகத் மேற்கு டெல்லியில் உள்ள நரைனா விஹாரில் பாரம்பரிய இந்து பஞ்சாபி குடும்பத்தில் வளர்ந்தார். இவரது தந்தை இந்திய ராணுவத்தில் இளம் பேரரையராகப் பணியாற்றினார், மேலும் இவரது தாயார் புது தில்லியில் உள்ள இந்திய வேளாண் ஆராய்ச்சி நிறுவனத்தில் விஞ்ஞானியாகப் பணியாற்றினார். தௌலா குவான் இராணுவ பொதுப் பள்ளியில் பயின்றார். 15ஆம் வயதில் சராசரி மாணவராக இருந்ததாகக் கூறுகிறார்.  

பகத் 1995 ஆம் ஆண்டு தில்லியில் உள்ள இந்திய தொழில்நுட்பக் கழகத்தில் 9+ தரத்துடன் இயந்திரப் பொறியியல் துறையில் பி.டெக் பட்டம் பெற்றார்.  

பின்னர் இந்திய மேலாண்மை கழகம் அகமதாபாத் (IIMA) சைந்தையிடல் வணிக நிர்வாகத்தில் 1997 இல் பட்டம் பெற்றார் ஜூன் 2018 இல், கலை மற்றும் பொழுதுபோக்கு பிரிவில் அவருக்கு "இளம் முன்னாள் மாணவர் சாதனையாளர் விருது 2018" ஐ IIMA வழங்கியது.  

## தொழில் வாழ்க்கை
சேத்தன் பகத்தின் ஐந்து புதினங்கள் திரைப்படமாக வெளியானது. 2008 இல் *ஹலோ* ( *ஒன் நைட் @ தி கால் சென்டரை* அடிப்படையாகக் கொண்டது), 2009 இல் *3 இடியட்ஸ்* ( *ஃபைவ் பாயிண்ட் சம்யோனை* அடிப்படையாகக் கொண்டது), *கை போ சே!* 2013 இல் ( *தெ 3மிஸ்டேக்ஸ் இன் மை லைஃப்* என்பதனை அடிப்படையாகக் கொண்டது); 2014 இல் *2 ஸ்டேட்ஸ்* ( 2 ஸ்டேட்ஸ்: தி ஸ்டோரி ஆஃப் மை மேரேஜ் அடிப்படையாகக் கொண்டது) மற்றும் 2017 இல் *ஹாஃப் கேர்ள்பிரண்ட்* ( *ஹாஃப் கேர்ள்பிரண்ட்* அடிப்படையாகக் கொண்டது). பகத் 2014 இல் *கிக்* ,*காய் போ சே!* மற்றும் *ஹாஃப் கேர்ள்பிரண்ட்* போன்ற பாலிவுட் படங்களுக்கு வசனம் எழுதியுள்ளார் மற்றும் . 014 இல் 59வது ஃபிலிம்பேர் விருதுகளில்*கை போ சே* படத்திற்காக பகத் சிறந்த திரைக்கதைக்கான பிலிம்பேர் விருதை வென்றார்.  

## வரவேற்பு
பகத், தனது எழுத்துத் திறமைக்காக விமர்சிக்கப்பட்டார். *ஒன் இந்தியன் கேர்ள்* புதினத்திற்காக 2017 இல் படைப்புத்திருட்டு குற்றச்சாட்டுக்கு ஆளானார், ஆனால் அதை பகத் மறுத்தார்.  

ஏப்ரல் 2017 இல், ஆங்கில இலக்கியப் பாடத்திட்டத்தின் ஒரு பகுதியாக பகத்தின் புதினமான *ஃபைவ் பாயிண்ட் சம்யோனை* சேர்க்க தில்லி பல்கலைக்கழகத்தின் முடிவு விமர்சிக்கப்பட்டது.  

செப்டம்பர் 2017 இல் பல்கலைக்கழகம் இந்த முடிவை நிறுத்தி வைத்திருப்பதாக அறிவித்தது. *ஹிந்துஸ்தான் டைம்ஸின்* ஸ்வேதா கௌஷல், பகத் புத்தகங்கள் எழுதுவதை நிறுத்திவிட்டு பாலிவுட்டில் மட்டும் கவனம் செலுத்த வேண்டும் என்று ஒரு கட்டுரை எழுதினார்.
# இந்தியாவின் வாயில்



## அமர் ஜவான் ஜோதி

1971 ஆம் ஆண்டில், வங்காளதேச விடுதலைப் போர் நடைபெற்ற பின் ஒரு சிறிய நினைவுச் சின்னம் அமைக்கப்பட்டது. இது ஒரு கருப்பு பளிங்கு நினைவுச் சின்னமாக, துப்பாக்கியின் பின் புறத்தில் ஒரு வீரரின் தலைக்கவசம் அமைந்துள்ளது. நினைவுச் சின்னத்தின் நாற்புறத்திலும் தீபங்கள் அமைக்கப்பட்டுள்ளது. இக்கட்டமைப்பு "அமர் ஜவான் ஜோதி" (இறப்பற்ற வீரர்) என அறியப்படுகிறது. இது அறியப்படாத வீரரின் கல்லறையாகவும் விளங்குகிறது.  

அன்றைய பிரதமரான இந்திரா காந்தியால் ஜனவரி 26, 1972 அன்று திறந்து வைக்கப்பட்டது. இன்று குடியரசுத் தலைவர், பிரதமர் மற்றும் வருகைபுரியும் நாட்டின் சிறப்பு விருந்தினர்கள், நாட்டின் சிறப்பு தினங்களில் அந்த இடத்தில் மரியாதை செலுத்துவது ஒரு வழக்கமாகவுள்ளது. மேலும் ஒவ்வொரு குடியரசு தினத்தன்றும் ராஜ்பாத்தின் ஆண்டு அணிவகுப்பில் இணைந்துகொள்வதற்கு முன்னர் பிரதமர் முப்படைத் தலைவர்களுடன் வீரர்களுக்கு மரியாதை செலுத்துவதுண்டு.
# வார்ப்புரு:Infobox sport


| caption = }  

| headerstyle = }  
| labelstyle = padding-top:0.2em;line-height:1.2em; padding-:1.0em;  
| datastyle = line-height:1.3em;  

| label1 = உயர்ந்த கட்டுப்பாட்டு அமைப்பு  
| data1 = }  
| label2 = பிற பெயர்கள்  
| data2 = }}  
| label3 =  
| data3 = }  
| label4 = பதிவு செய்யப்பட்ட விளையாட்டு வீரர்கள்  
| data4 = }  
| label5 = சங்கங்கள்  
| data5 = }  

| header6 =  
| label7 = தொடர்பு  
| data7 = }  
| label8 = அணி உறுப்பினர்கள்  
| data8 = }  
| label9 = இருபாலரும்  
| data9 = }  
| label10 = பகுப்பு/வகை  
| data10 = }}  
| label11 = கருவிகள்  
| data11 =  
| label12 = விளையாடுமிடம்  
| data12 = }  

| header13 = } |தற்போதைய நிலை}}  
| label14 = தாயகம்  
| data14 = }}  
| label15 = ஒலிம்பிக்  
| data15 = }  
| label16 = World Championships  
| data16 = }  
| label17 = இணை ஒலிம்பிக்  
| data17 = }  
| label18 = நடப்பில் இல்லை  
| data18 =  

}}<noinclude></noinclude>
# நீச்சற் போட்டி


நீர் விளையாட்டுக்களில் ஒன்றான **நீச்சற்போட்டி**, மனிதன் தன் உந்துதலினால் நீரில் இடம் பெயர்வதைக் குறிக்கும் மனித நீச்சல் திறனை அடிப்படையாகக் கொண்டு, ஓர் குறிப்பிட்ட தொலைவை மிகக் குறைந்த நேரத்தில் கடப்பதைக் குறிக்கோளாகக் கொண்ட, விளையாட்டுப் போட்டியாகும். தொலைதூர மற்றும் முன்னோடியாக விளங்கிட கடல் மற்றும் நீரிணைகளில் நீஞ்சுவது போன்ற வேகத்திற்கு முன்னுரிமை அளிக்காத உடற்திறனை சோதிக்கும் பிற நீச்சல் போட்டிகளும் உள்ளன. நீச்சற்போட்டி என்பது பிற நீர் விளையாட்டுக்களான நீரில் பாய்தல், ஒருங்கிசைந்த நீச்சல் மற்றும் நீர் போலோ போன்றவற்றிலிருந்து வேறுபட்டது; அனைத்து நீர் விளையாட்டுகளிலும் நீந்துவது தேவையாயிருப்பினும் நீச்சற்போட்டிகளில் குறிக்கோளாக வேகம் மற்றும் உடற்திறன் இவையே முதன்மையாக விளங்குகின்றன.  

நீச்சற்போட்டிகள் ஒலிம்பிக் விளையாட்டுக்களில் அவை துவங்கிய 1896 முதல் இடம் பெற்று வருகின்றன. இதனை உலகளவில் பன்னாட்டு நீச்சல் கூட்டமைப்பு கட்டுப்படுத்தி வருகிறது. உடற்சக்தியைச் செலவழிக்கும் உடற்பயிற்சிகளில் நீச்சல் முதன்மை வகிப்பதாகக் கருதப்படுகிறது.  

## வெளியிணைப்புகள்
- YMCA Competitive Swimming
- Parkway Swim Club
- Swim Articles
# ஜான் சீனா


## ஆரம்பகால வாழ்க்கை
ஏப்ரல் 23, 1977 அன்று மாசச்சூசெட்ஸ் மாநிலத்திலுள்ள வெஸ்ட் நியூபரியில் ஜான் பிறந்தார். கஷ்ஷிங் அகாடமியில் பட்டம் பயின்ற பிறகு, மாசச்சூசெட்சின் ஸ்பிரிங்ஃபீல்டு நகரத்தில் உள்ள ஸ்பிரிங்ஃபீல்ட் கல்லூரியில் ஜான் கல்வி பயின்றார். கல்லூரியில் அனைத்து-அமெரிக்க மைய கல்லூரி கால்ப்பந்து அணி டிவிசன் III இல் இடம்பெற்றிருந்தார். அதில் இவர் 54 எண்ணிட்ட உடையை அணிந்திருந்தார். 1998 ஆம் ஆண்டு ஸ்பிரிங்ஃபீல்டில் உடற்பயிற்சி உடற்செயலியலில் பட்டம் பெற்றார். பின்னர் உடல் கட்டுமானத்தை தொழில் வாழ்க்கையாகக் கொண்டார். மேலும் இவர் உல்லாச ஊர்தி நிறுவனத்திற்காக ஒப்பந்த ஓட்டுநராகப் பணிபுரிந்து வந்தார்.  

## மல்யுத்தத் தொழில் வாழ்க்கை

ஜான் தொழில்முறை மல்யுத்த வீரராக தனது பயிற்சியை 2000 ஆம் ஆண்டு அல்டிமேட் ப்ரோ ரெஸ்ட்லிங் (UPW) மூலமாக இயக்கப்படும் கலிஃபோர்னியா-சார்ந்த "அல்டிமேட் பல்கலைக்கழகத்தில்" பயிற்சி பெறுவதுடன் தொடங்கினார். ஜான் உள்-சுற்று பங்கில் இடம்பிடித்தவுடன் புரோடோடைப் என அறியப்படும் அரை-ரொபோடிக் பாத்திரத்தைப் பயன்படுத்தத் தொடங்கினார். இந்த காலகட்டத்தில் டிஸ்கவரி தொலைக்காட்சி நிகழ்ச்சியான *இன்சைடு ப்ரோ ரெஸ்ட்லிங் ஸ்கூலில்* ஆவணப்படமாக ஒளிபரப்பானது. சில மாதங்களிலேயே 2000 ஆம் ஆண்டு ஏப்ரல் மாதத்தில் ஜான் அல்டிமேட் ப்ரோ ரெஸ்ட்லிங் ஹெவிவெயிட் சேம்பியன்ஷிப்பைப் பெற்றார். 2001 ஆம் ஆண்டு உலக மல்யுத்த கூட்டமைபின் ஒப்பந்தத்தில் கையெழுத்திட்டார்.
# ஒருங்கிசைந்த நீச்சல்



**ஒருங்கிசைந்த நீச்சல்** (*synchronized swimming*) எனப்படுவது, நீச்சல், நடனம், சீருடற்பயிற்சி இவற்றை உள்ளடக்கிய ஓர் போட்டியாகும். இதில் தனிநபர், சோடிகள் மற்றும் அணியினர் ஒருங்கிசைந்த நிகழ்வுகளை இசைக்கேற்ப நீரில் நடத்துவர். இதற்கு உயரிய நீச்சல் திறமை, உடற்திறன், தாங்குதிறன், நெகிழ்வு, நளினம், கலைத்தன்மை, நேர உணர்வு மற்றும் நீரினடியில் இருக்கும்போது மூச்சடக்கல் ஆகிய திறமைகள் இன்றியமையாதவை.  

ஒலிம்பிக் மற்றும் உலக சாதனை போட்டிகளில் ஆண்கள் பங்கேற்க இயலாது. இருப்பினும் பிற பன்னாட்டு மற்றும் தேசிய போட்டிகள் ஆண்களை அனுமதிக்கின்றன. அமெரிக்க மற்றும் கனடா ஆண்களை அனுமதிக்கிறது.  

போட்டியாளர்கள் அவர்களது திறன், நெகிழ்வு மற்றும் தாங்குதிறனை கடினமான செயல்களை நிகழ்த்தி காட்டுவர். நீதிபதிகளுக்கு இரு செயற்திட்டங்களை காட்டுவர்; ஒன்று நுட்பத்திற்காக மற்றொன்று கட்டற்றதாக. இதனை பன்னாட்டு நீச்சல் கூட்டமைப்பு கட்டுப்படுத்தி வருகிறது.  

## காண்க
- நீச்சல் நடனம்
# நீர்ப் பந்தாட்டம்


**நீர்ப் பந்தாட்டம்** அல்லது **புனல்பந்தாட்டம்** நீரில் விளையாடப்படும் ஓர் அணி விளையாட்டாகும். விளையாட்டணியில் ஆறு பேர் களத்திலும் ஒருவர் கோல் பாதுகாவலராகவும் விளையாடுவர். இந்த விளையாட்டில் நீந்தியவாறே வீரர்கள் பந்தை வீசும்போது எதிரணியினர் தடுப்பார்கள். எதிரணியின் வலைக்கூண்டினுள் அதன் பாதுகாவலரையும் மீறி பந்தை இடுவது ஒரு பேறாகக் கருதப்படும். எந்த அணி கூடுதல் பேறுகளைப் போட்டதோ அந்த அணி வென்றதாக அறிவிக்கப்படும். இது நிலத்தில் ஆடப்படும் எறிபந்தாட்டம் போன்றுள்ளது. சில ஆட்டவிதிகள் பனி வளைதடியாட்டம் போன்றுள்ளது.
# பெரோஸ் கான்


**பெரோஸ் கான்** (*Feroz Khan*) (பிறப்பு சுல்பிகர் அலி ஷா கான்) (25 செப்டம்பர் 1939-27 ஏப்ரல் 2009 ) ஓர் இந்தியத் திரைப்பட நடிகரும், திரைக்கதை ஆசிரியரும், தயாரிப்பாளரும் மற்றும் இயக்குநரும் ஆவார். இவர் 60 க்கும் மேற்பட்ட படங்களில் தோன்றி பாலிவுட்டின் பிரபலமான குறியீட்டின் ஒருவராக ஆனார். பெரோஸ் கான் அர்சூ (1965) *சஃபர்* (1970) *உபாஸ்னா* (1971) மேலா (1971) *அப்ராத்* (1972), *கோட்டே சிக்காய்* (1974) *காலா சோனா* (1975) *தர்மாத்மா* (1975), *நாகின்* (1976) *குர்பானி* (1980) *கச்சே ஹீரே* (1982) *ஜான்பாஸ்* (1986) *தயவன்* (1988), *யால்கர்* (1992), *வெல்கம்* (2007) போன்ற வெற்றிகரமான இந்தித் திரைப்படங்களில் நடித்ததற்காக அறியப்படுகிறார்.  

1970 ஆம் ஆண்டில் *ஆத்மி அவுர் இன்சான்* (1969) படத்திற்காக சிறந்த துணை நடிகருக்கான பிலிம்பேர் விருதினை வென்றார். பின்னர் 2000 ஆம் ஆண்டில் பிலிம்பேர் வாழ்நாள் சாதனையாளர் விருதைப் பெற்றார். இவர் “கிழக்கின் [[கிளின்ட் ஈஸ்ட்வுட்]”] என்று அழைக்கப்படுகிறார்.  

## இளமை வாழ்க்கை
பெரோஸ் கான், செப்டம்பர் 25,1939 அன்று இந்தியாவின் பெங்களூரில், கசுனியைச் சேர்ந்த ஆப்கானியரான சாதிக் அலி கான் மற்றும் ஈரானைச் சேர்ந்த பாரசீக வம்சாவளியைச் சேர்ந்த பாத்திமா ஆகியோருக்கு பிறந்தார். இவரது தாயின் குடும்பம் குதிரை வளர்ப்பில் ஈடுபட்டிருந்தது.  

பெரோஸ் கான், பெங்களூரில் தனது ஆரம்பக் கல்வியைப் பயின்றார். கிளர்ச்சியாளராக அறியப்பட்ட இவர் பள்ளிகளில் இருந்து வெளியேற்றப்பட்டார். தேர்வுகளில் தேர்ச்சி பெற்ற போதிலும், கல்லூரிக்குச் செல்லவில்லை. பின்னர் திரைப்படங்களில் பங்கேற்க மும்பை சென்றார்.  

## தொழில் வாழ்க்கை
1960 ஆம் ஆண்டில் தீதி என்ற படத்தில் இரண்டாவது கதாநாயகனாக அறிமுகமானார்.  

1960கள் மற்றும் 1970களின் முற்பகுதியில், இவர் பிற நடிகர்களுடன் குறைந்த செலவில் உருவாகும் படங்களில் தோன்றினார். 1962 ஆம் ஆண்டில், சிமி கரேவாலுக்கு இணையாக *டார்சான் கோஸ் டு இந்தியா* என்ற ஆங்கில மொழி திரைப்படத்தில் நடித்தார்.  

1965 ஆம் ஆண்டில் பானி மஜூம்தாரின் *ஊன்சே லாக்* (1965) என்ற படத்தில் இவருக்கு முதல் பெரிய வெற்றி கிடைத்தது. இத்திரைப்படத்தில் இவர் ராஜ் குமார் மற்றும் அசோக் குமார் ஆகியோருடன் நடித்திருந்தார். இதைத் தொடர்ந்து *சாம்சன்*, *ஏக் சபெரா ஏக் லூட்டேரா* மற்றும் *சார் தர்வேஷ்* போன்ற சிறிய செலவில் தயாரிக்கப்பட்ட வெற்றி படங்கள் வந்தன. மீண்டும், அதே ஆண்டில், சாதனா நடித்த *ஆர்ஜூ* என்ற இசையை அடிப்படையாகக் கொண்ட படத்தில் தியாகம் செய்யும் காதலனாக நடித்தார். *ஆத்மி அவுர் இன்சான்* (1969) திரைப்படத்தின் மூலம் சிறந்த துணை நடிகருக்கான தனது முதல் பிலிம்பேர் விருதைப் பெற்றார். யால்கர் (1992) என்ற திரைப்படத்தை இயக்கி நடித்த பிறகு, இவர் 11 ஆண்டுகள் நடிப்பிலிருந்து நீண்ட இடைவெளி எடுத்துக் கொண்டார்.  

2003 ஆம் ஆண்டில், *ஜானாஷீன்* படத்தைத் தயாரித்து இயக்கினார். இதில் இவரது மகன் பர்தீன் கானுடன் இணைந்து நடித்திருந்தார். இந்த படம் இவர் இயக்கிய கடைசி படமாகும்.  

## சொந்த வாழ்க்கை
பெரோஸ் கான் 1965 இல் சுந்தரி என்பவரை மணந்தார். ஆனாலும் இவர்கள் 1985 இல் விவாகரத்து செய்தனர். சுந்தரி சிந்தி இந்து பின்னணியைச் சேர்ந்தவர்  

இவர்களுக்கு லைலா கான் மற்றும் பர்தீன் கான் என இரு மகள்கள் பிறந்தனர்.  

## இறப்பு
நுரையீரல் புற்றுநோய் பாதிக்கப்பட்டிருந்த பெரோஸ் கான் 27 ஏப்ரல் 2009 அன்று இறந்தார்.
# ஒப்பியல் முறை


மொழியியலில், **ஒப்பியல் முறை** என்பது இரண்டு அல்லது அதற்கு மேற்பட்ட மொழிகளை எடுத்து, ஒவ்வொரு அம்சமாக ஒப்பிடுவதன் மூலம் அவற்றின் வளர்ச்சியை ஆய்வு செய்யும் ஒரு முறை ஆகும். இது ஒரு மொழியை மட்டும் எடுத்துக்கொண்டு அதன் உட்கட்டமைப்பைப் பகுத்தாய்வதன் மூலம் காலப்போக்கில் அதன் வளர்ச்சியை ஆய்வு செய்யும் முறையிலும் வேறுபட்டது. பொதுவாக மொழிகளின் வரலாற்றுக்கு முந்தியகால நிலைமைகளை மீட்டுருவாக்கம் செய்வதற்கும், அவை தொடர்பான வரலாற்றுப் பதிவுகளில் இருக்கும் இடைவெளிகளை நிரப்புவதற்கும், அவற்றில் ஒலிப்பு, உருமாற்றம் போன்ற மொழியியல் அம்சங்களில் ஏற்படும் வளர்ச்சிகளைக் கண்டறிவதற்கும் இரண்டு முறைகளையுமே கையாள்வது வழக்கம்.  

ஒப்பியல் முறை, 19 ஆம் நூற்றாண்டில் உருவாகி வளர்ந்த ஒரு முறை. டேனிய அறிஞர்களான ராசுமுசு ராசுக் (Rasmus Rask), கார்ல் வெர்னர் (Karl Verner) என்போரும், செருமானியரான சேக்கப் கிரிம் (Jacob Grimm)என்பாரும் இத்துறையில் முக்கியமான பங்களிப்புக்களைச் செய்தவர்கள் ஆவர். இம்முறையைப் பயன்படுத்தி முந்து மொழியொன்றின் மீட்டுருவாக்கத்தைச் செய்தவர் ஆகஸ்ட் சிலெய்ச்சர் (August Schleicher) என்பவர்ராவார். இது தொடர்பில் அவர் எழுதிய நூல் 1861 ஆம் ஆண்டு வெளியானது.  

## இனவழித் தொடர்பு
இரண்டு அல்லது பல சான்றுள்ள மொழிகளின் இணையான சொற்களின் பட்டியலை ஒப்பிடுவதன் மூலம், அவை ஒரே முந்து மொழியிலிருந்து உருவானவை என நிறுவுவது ஒப்பியல் முறையின் ஒரு நோக்கமாகும். இச் சொற்களில் இருந்து ஒழுங்கு முறையான ஒலித்தொடர்புகளைக் கண்டறிவதுடன், தொடரான ஒலி மாற்றங்களை ஒப்புநோக்குவர். இவற்றை அடிப்படையாக வைத்து முந்து மொழியை மீட்டுருவாக்கம் செய்ய முடியும். ஒலித்தொடர்புகள் தற்செயலானவையாக இராமலும், பொது மூதாதை மொழியைப் பகுதியாகவேனும் மீட்டுருவாக்கம் செய்ய முடிந்தாலும் மட்டுமே அவற்றுக்கிடையேயான பொது மூலத் தொடர்புகளை உறுதியாகச் சொல்ல முடியும்.  

இரண்டு மொழிகள் ஒரே மூதாதை மொழியிலிருந்து தோன்றியிருக்குமானால் அவை இனத் தொடர்புள்ளவை எனக் கூறலாம். எடுத்துக்காட்டாக, எசுப்பானியமும், பிரெஞ்சு மொழியும் இலத்தீன் மொழியிலிருந்து வந்தவையாதலால் அவ்விரு மொழிகளும் ஒரே குடும்பத்தைச் சேர்ந்தவை எனலாம். இக் குடும்பம் ரோமன்சு மொழிக்குடும்பம் ஆகும்.  

மொழிகளுக்கு இடையிலான தொடர்புகள் வெவ்வேறு அளவுகளில் இருக்கலாம். எடுத்துக் காட்டாக, ஆங்கிலம், செருமானியம், ரசிய மொழி ஆகிய இரண்டுடனும் தொடர்பு உள்ளது ஆனாலும், செருமானியத்துடனான தொடர்பு ரசிய மொழியுடனான தொடர்பிலும் நெருக்கமானது ஆகும்.
# ஆகஸ்ட் சிலெய்ச்சர்


**ஆகஸ்ட் சிலெய்ச்சர்** (பெப்ரவரி 19, 1821 - டிசம்பர் 6, 1868) என்பார் ஒரு செருமானிய மொழியியலாளர் ஆவார். *இந்திய-ஐரோப்பிய மொழிகளின் ஒப்பியல் இலக்கணத் தொகுப்பு* *(A Compendium of the Comparative Grammar of the Indo-European Languages)* இவர் எழுதிய முக்கியமான நூலாகும். இந் நூலில் இவர் முந்து இந்திய-ஐரோப்பிய மொழியை மீட்டுருவாக்கம் செய்ய முயன்றார். மீட்டுருவாக்கம் செய்யப்பட்ட சொற்களையும், அதிலிருந்து அறயப்படத்தக்க இந்திய-ஐரோப்பியச் சமூகம் தொடர்பான அம்சங்களையும் எடுத்துக்காட்டி விளக்குவதற்காக சிலெய்ச்சரின் கதை எனப்படும் ஒரு சிறிய கதையையும் அவர் உருவாக்கினார்.  

## வாழ்க்கை
ஆகஸ்ட் சிலெய்ச்சர் மெய்னிங்கன் என்னும் இடத்தில் பிறந்தார். காச நோயால் பீடிக்கப்பட்டுத் தனது 47 ஆவது வயதிலேயே ஜெனா என்னுமிடத்தில் காலமானார்.  

## பணிகள்
ஆகஸ்ட் சிலெய்ச்சர் முதலில் இறையியலையும், இந்திய-ஐரோப்பிய மொழிகளையும், சிறப்பாக சிலாவிய மொழிகளையும் கற்றார். கேகலின் செல்வாக்குக்கு உட்பட்டு, மொழியானது, வளர்ச்சிக் காலம், முதிர்ச்சி, சிதைவு ஆகியவற்றுடன் கூடிய ஒரு உயிரினம் போன்றது என்னும் கோட்பாட்டையும் உருவாக்கினார். 1850 ஆம் ஆண்டில், இந்திய-ஐரோப்பிய மொழிகளை முறைப்படி விளக்கும் *முறைப்படியான பார்வையில் ஐரோப்பிய மொழிகள்* *(The languages of Europe in systematic perspective)* என்னும் ஒரு நூலை எழுதி முடித்தார். இவர் உயிரியலிலிருந்து பெறப்பட்ட சொற்களான பேரினம், இனம், வகை போன்ற சொற்களால் வசதியாக விளக்கக்கூடியதாக, மொழிகளை ஒரு முழுமையான உயிரினமாகவே எடுத்துக்கொண்டார்.  

## உசாத்துணைகள்
- Salomon Lefmann: *August Schleicher. Skizze.* Leipzig (1870)
- Joachim Dietze: *August Schleicher als Slawist. Sein Leben und Werk in der Sicht der Indogermanistik.* Berlin, Akademie Verlag (1966)
- Konrad Körner: *Linguistics and evolution theory (Three essays by August Schleicher, Ernst Haeckel and Wilhelm Heinrich Immanuel Bleek).* Amsterdam-Philadelphia, John Benjamins Publishing Company (1983)
- Liba Taub: *Evolutionary Ideas and "Empirical" Methods: The Analogy Between Language and Species in the Works of Lyell and Schleicher.* British Journal for the History of Science 26, S. 171–193 (1993)
- Theodeor Syllaba: *August Schleicher und Böhmen.* Prague, Karolinum (1995).
# திருநெல்வேலி படுகொலைகள்


**திருநெல்வேலி படுகொலைகள்** (*Thirunelveli massacre*) என்பது 1983, சூலை 24, 25 காலப் பகுதியில் இலங்கையில் உள்ள யாழ்ப்பாணம் திருநெல்வேலியில் அந்நாட்டுப் படைத்துறையால் 51 வரையான தமிழர்கள் படுகொலை செய்யப்பட்ட நிகழ்வாகும். யூலை 23, 1983 இலங்கைப் படைத்துறையினரின் இரவு நேர வீதிப்பாதுகாப்பு நடவடிக்கையின் போது தமிழீழ விடுதலைப் புலிகள் வைத்த கண்ணிவெடியில் சிக்கி பதின்மூன்று இராணுவத்தினர் இறந்ததைத் தொடர்ந்து பலாலி, சிவன் அம்மன் கிராம், ஆகிய பகுதிகளில் புகுந்த இலங்கைப் படைத்துறை தமிழர்களைப் படுகொலை செய்தது.
# கனேடியத் தமிழ் ஒலிபரப்புத்துறை


கனடிய தமிழ் ஊடகங்களில் ஒலிபரப்புத்துறை அல்லது வானொலிகள் ஒரு முக்கிய இடத்தை வகிக்கின்றன.  

## வானொலிகள்
- தமிழ்த் தென்றல் (மொன்றியால் வானொலி)
- கனேடிய தமிழ் ஒலிபரப்புக் கூட்டுத்தாபனம் - CTBC
- கீதவாணி
- கனேடிய தமிழ் வானொலி - CTR
- மொன்ரியல் தமிழ் ராகம் MTR
- தமிழ்ப் பண்பலை 101.3 - CMR
- அனைத்துலக தமிழ் வானொலி - GTR
- தமிழ் ஸ்ரார் வானொலி
- சர்வதேச தமிழ் வானொலி - ITC
- ஆமென் வானொலி
- வணக்கம் பண்பலை
- ஏ9 வானொலி -
- கலசம் (இணைய வானொலி)-
- வெளிச்சம் (இணைய வானொலி) -

## மொழி நடை
தொடக்க காலத்தில் பழைய இலங்கை வானொலிக் கலைஞர்கள் பலர் கனேடிய தமிழ் ஒலிபரப்புத்துறையில் பங்கு கொண்டதால் செய்தி வாசிப்பு, உரையாடல் என அனேக நிகழ்ச்சிகளில் ஆங்கிலம் கலப்பில்லாத தமிழ் மொழிக்காவும், தெளிவான தமிழ் உச்சரிப்பும் கனேடிய தமிழ் வானொலிகள் இருந்தது.  

## வரலாறு
கனடாவில் 1980 களின் இறுதியில் இருந்து தமிழில் நிகழ்ச்சிகள் ஒலிபரப்ப தொடங்கின. முதன் முதலாக 24 மணி நேர தமிழ் வானொலிச் சேவை கனேடிய தமிழ் ஒலிபரப்புக் கூட்டுத்தாபனத்தால் 1996 ம் ஆண்டு தொடங்கப்பட்டது. இது சிறப்பு அலைவரிசையில் தொடங்கப்பட்டது. இதைக் கேட்பதற்கு தனியான ஒரு வானொலி பெற வேண்டும்.  
பண்பலை அலைவரிசையில் பெரும்பாலும் தமிழ் நிகழ்ச்சிகளைக் கொண்டு கனேடிய பல்லினப்பண்பாட்டு வானொலி 2004 இல் தொடங்க்ப்பட்டது.  

## கலைஞர்கள்

## நிகழ்ச்சிகள்
# தேனீ மலை



**தேனீமலை** தமிழ்நாட்டில் புதுக்கோட்டை மாவட்டத்தில் பொன்னமராவதி (பொன்னமராவதியிலிருந்து வடகிழக்கில் சுமார் 10 கி.மீ. தொலைவில்) அருகே அமைந்துள்ளது. இங்கு ஆறு முகம் கொண்ட முருகன் சிலை உள்ளது. இங்கு எப்போதும் மலைத்தேன் கூடு இருந்துகொண்டே இருக்கும். எனவே தான் இம்மலை தேனீமலை எனப்பெயர் பெற்றது. இங்கு வருடா வருடம் பங்குனி உத்திரத்தின்போது மஞ்சுவிரட்டு நடத்தப்படும். இங்கு கார்த்திகை தீபத்தின்போது மலை உச்சியில் தீபம் ஏற்றப்படும்.
# ஆயிரம்விளக்கு மசூதி



**ஆயிரம்விளக்கு மசூதி** இந்தியாவில் தமிழகத்தின் தலைநகர் சென்னையில் அண்ணா சாலையில் அமைந்துள்ள பல மாடங்களைக் கொண்ட மசூதியாகும். இது நாட்டில் உள்ள மிகப்பெரும் மசூதிகளில் ஒன்றாகும். இங்கு தமிழக சியா முசுலிம்களின் தலைமையகம் இயங்குகிறது. இதனை 1810ஆம் ஆண்டு நவாப் உம்தத்-உல்-உம்ரா கட்டியதாகத் தெரிகிறது.  

## வரலாறு
ஆயிரம்விளக்கு மசூதி 1810-ல் ஆற்காடு நவாப் உம்தாத் உல்-உமாராவால் கட்டப்பட்டது. இது இடைக்கால கட்டடக்கலை பாணியில் கட்டப்பட்டதாகும். இந்த மசூதி இருந்த இடம் முன்பு ஒரு சட்டசபை மண்டபத்தால் ஆக்கிரமிக்கப்பட்டது. சபை மண்டபத்தை ஒளிரச் செய்ய ஆயிரம் எண்ணெய் விளக்குகளை ஏற்றும் வழக்கம் அன்று இருந்தது. அந்தப் பாரம்பரியத்தின் நீட்சியாகவே இம்மசூதிக்கு ஆயிரம்விளக்கு மசூதி என்று பெயரிடப்பட்டது.  

சென்னையின் தலைமை ஷியா காசி இம்மசூதியில் இருந்துதான் செயல்படுகிறார். தொடர்ந்து இப்பதவியை ஒரே குடும்பம் வகித்து வருவது குறிப்பிடத்தக்கது.
# கருத்துத் திருட்டு


**கருத்துத் திருட்டு** (Plagiarism) அல்லது **படைப்புத் திருட்டு** என்பது மற்றொரு நபரின் மொழி, எண்ணங்கள், யோசனைகள் அல்லது வெளிப்பாடுகளை ஒருவரின் சொந்த அசல் படைப்பாகக் காட்டி ஏமாற்றுவதாகும். நிறுவனத்தைப் பொறுத்து துல்லியமான வரையறைகள் மாறுபடும் என்றாலும், பல நாடுகள் மற்றும் கலாச்சாரங்களில் திருட்டு என்பது கல்விசார் ஒருமைப்பாடு மற்றும் பத்திரிகை நெறிமுறைகள் மற்றும் கற்றல், கற்பித்தல், ஆராய்ச்சி, நேர்மை, மரியாதை மற்றும் பொறுப்பு ஆகியவற்றைச் சுற்றியுள்ள சமூக விதிமுறைகளை மீறுவதாகக் கருதப்படுகிறது. எனவே, திருட்டு செய்ததாக உறுதியான ஒரு நபர் அல்லது நிறுவனம், இடைநீக்கம், பள்ளி அல்லது பணியிலிருந்து வெளியேற்றுதல், அபராதம், [7] [8] சிறைத்தண்டனை, போன்ற பல்வேறு தண்டனைகள் மற்றும் பிற அபராதங்கள் அல்லது தடைகளுக்கு உட்பட்டது  

கருத்துத் திருட்டு என்பது பொதுவாக ஒரு குற்றமாக இருக்காது, ஆனால் கள்ளப் பணம் தயாரிப்பது போலவே, பதிப்புரிமை மீறல் தார்மீக உரிமைகள் மீறல், அல்லது சித்திரவதைகள் ஏற்படும் தப்பெண்ணங்களுக்காக நீதிமன்றத்தில் மோசடி செய்ததாக எடுத்துக்கொள்ளப்பட்டு தண்டிக்கப்படலாம். கல்வி மற்றும் தொழில்துறையில், இது ஒரு கடுமையான நன்னெறிக் குற்றமாகும். திருட்டு மற்றும் பதிப்புரிமை மீறல் ஆகியவை கணிசமான அளவிற்கு ஒன்றுடன் ஒன்று ஒத்துப்போகின்றன, ஆனால் அவை சமமானவை அல்ல.  

## சொற்பிறப்பியல் மற்றும் பண்டைய வரலாறு
1 ஆம் நூற்றாண்டில், இலத்தீன் வார்த்தையான எனும் வார்த்தை பயன்படுத்தப்பட்டது (இதற்கு "கடத்துபவர்" என்பது பொருளாகும்) வேறொருவரின் படைப்பைத் திருடுவதைக் குறிக்க உரோமானியக் கவிஞர் மார்சியால் இந்த வார்த்தையினைப் பயன்படுத்தினார்.1601 ஆம் ஆண்டில் ஜேகோபியன் காலத்தில் நாடகக் கலைஞர் பென் ஜான்சனால் இலக்கியத் திருட்டில் ஈடுபட்ட ஒருவரை விவரிக்க இந்த வார்த்தை ஆங்கிலத்தில் அறிமுகப்படுத்தப்பட்டது.  

## சட்ட அம்சங்கள்

சில சூழல்களில் கருத்துத் திருட்டு என்பது திருடலாகக் கருதப்பட்டாலும், சட்டப்பூர்வ ஆதாரம் இதற்கு இல்லை. கல்விக் கடனைப் பெறுவதற்காக வேறொருவரின் வேலையைப் பயன்படுத்துவது மோசடியின் சில சட்ட வரையறைகளை உள்ளடக்கியிருக்கலாம். "திருட்டு" என்பது குறித்து குற்றவியல் அல்லது உரிமையியல் சட்டத்திலும் தெளிவாகக் குறிப்பிடப்படவில்லை. சில வழக்குகள் நியாயமற்ற போட்டியாகவோ அல்லது தார்மீக உரிமைகளின் கோட்பாட்டின் மீறலாகவோ கருதப்படலாம்.  

## கல்வித்துறையில்
கல்வித்துறையில், மாணவர்கள், பேராசிரியர்கள் அல்லது ஆராய்ச்சியாளர்களால் திருட்டு என்பது கல்வி நேர்மையின்மை அல்லது கல்வி மோசடியாகக் கருதப்படுகிறது, மேலும் குற்றவாளிகள் கல்வித் தணிக்கைக்கு உட்பட்டவர்கள், மாணவர்களை வெளியேற்றுவது மற்றும் பேராசிரியர்கள் மற்றும் ஆராய்ச்சியாளர்களுக்கான ஒப்பந்தங்களை நிறுத்துவது உட்பட போன்ற தண்டனைகள் வழங்கப்படலாம்.  

## மேலும் வாசிக்க

- 
-
# பினாயக் சென்


**பினாயக் சென்** (Binayak Sen) என்பவர் இந்தியாவை சார்ந்த ஓர் குழந்தை மருத்துவர் மற்றும் பொது சுகாதார நிபுணராவார். சத்தீசுகர் மாநிலத்தைச் சார்ந்த இவர், *மக்கள் சிவில் உரிமைக் கழகம்* (PUCL) தேசிய துணைத் தலைவராவார்.  

## தனிப்பட்ட வாழ்க்கை மற்றும் கல்வி
பினாயக்கின் மனைவி இலீனா சென் ஆவார். பிரன்கிதா சென் மற்றும் அபரஜிதா சென் என்ற இரண்டு மகள்கள் உள்ளனர்.  
பினாயக் சென், வேலூரில் உள்ள கிறிஸ்டியன் மருத்துவக் கல்லூரியில் பயின்ற பட்டதாரி ஆவார். அவரது குழுவின் சிறந்த மாணவர்களில் ஒருவரான பினாயக், 1970-களின் முற்பகுதியில் குழந்தைகளுக்கான மருத்துவத்தில் முதுகலைப் பட்டப்படிப்பை முடித்தார். அதன்பிறகு, பல ஆண்டுகளாக, ஏழை சமூகங்களில் சுகாதாரப் பாதுகாப்பிற்காக அவர் தனது வாழ்க்கையை அர்ப்பணித்துள்ளார்.  

## சமூக ஆர்வம்
இவர் சமூக மீதான தன்னார்வம் கொண்டவர் ஆவார். மருத்துவர் சென் குடிசார் உரிமைகள் மற்றும் மனித உரிமைகள் பணிகளிலும் ஈடுபட்டிருந்தார். சத்தீஸ்கரில் உள்ள கீழ் நீதிமன்றம், இந்தியாவின் பல பகுதிகளில் செயல்படும் கிளர்ச்சியாளர்களுக்கு செய்திகளை எடுத்துச் சென்றது மற்றும் வங்கிக் கணக்குகளை அமைத்தது போன்றவற்றில் அவர் குற்றவாளி என்று தீர்ப்பளித்தது. 2009 மார்ச் 15 இல் உச்ச நீதிமன்றத்தின் உத்தரவின்படி, பிணையில் விடுவிக்கப்பட்டார். அப்போது அவர் *"இந்த நாட்டு மக்களுக்கு நான் ஒருபோதும் துரோகம் இழைத்ததில்லை என்பதை நான் என் இதயத்தில் அறிவேன்"* என்று பினாயக் கூறினார்.  

## விருதுகள்
ஏழை மற்றும் பழங்குடியின சமூகங்களுக்கான இவரது சேவைகளுக்காக உலகளாவிய ஆரோக்கியம் மற்றும் மனித உரிமைகளுக்காக *ஜொனதான் மேன்*'' (Jonathan Mann) விருது வழங்கப்பட்டது.
# கோவிலாச்சேரி


** கோவிலாச்சேரி ** (ஆங்கிலம்: Kovilacheri), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் கும்பகோணம் வட்டத்தில் இருக்கும் ஒரு கிராமம் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 2,464 மக்கள் இங்கு வசிக்கின்றார்கள். இவர்களில் 1207 ஆண்கள், 1257 பெண்கள் ஆவார்கள். கோவிலாச்சேரி மக்களின் சராசரி கல்வியறிவு 73.03% ஆகும்.  

## ஆதாரங்கள்

## உசாத்துணைகள்
-
# கோவனூர் ஊராட்சி (தஞ்சாவூர்)


**கோவனூர் ஊராட்சி** (*Kovanur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2226 ஆகும். இக்கிராமத்தில் மொத்த 549 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 78.5% மற்றும் பெண்களின் எழுத்தறிவு விகிதம் 37.1% ஆகும்.
# கொத்தங்குடி ஊராட்சி (திருவிடைமருதூர்)


**கொத்தங்குடி ஊராட்சி** (*Kothankudi Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2013 ஆகும். இக்கிராமத்தில் மொத்த 500 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 64.1% மற்றும் பெண்களின் எழுத்தறிவு விகிதம் 28.5% ஆகும்.
# ஏராகரம்


** ஏராகரம் ** (ஆங்கிலம்: Eraharam), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் கும்பகோணம் வட்டத்தில் இருக்கும் ஒரு கிராமம் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1930 மக்கள் இங்கு வசிக்கின்றார்கள். இவர்களில் 924 ஆண்கள், 1006 பெண்கள் ஆவார்கள். ஏராகரம் மக்களின் சராசரி கல்வியறிவு 70.16% ஆகும்.  

## ஆதாரங்கள்
# இன்னம்பூர்


** இன்னம்பூர் ** (ஆங்கிலம்: Innambur), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் கும்பகோணம் வட்டத்தில் இருக்கும் ஒரு கிராமம் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 2,464 மக்கள் இங்கு வசிக்கின்றார்கள். இவர்களில் 1207 ஆண்கள், 1257 பெண்கள் ஆவார்கள். இன்னம்பூர் மக்களின் சராசரி கல்வியறிவு 73.03% ஆகும்.  

## ஆதாரங்கள்
# அம்மன்குடி


** அம்மன்குடி ** (ஆங்கிலம்: Ammangudi), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் கும்பகோணம் வட்டத்தில் இருக்கும் ஒரு கிராமம் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1,356 மக்கள் இங்கு வசிக்கின்றார்கள். இவர்களில் 685 ஆண்கள், 671 பெண்கள் ஆவார்கள். அம்மன்குடி மக்களின் சராசரி கல்வியறிவு 78.64% ஆகும்.  

## ஆதாரங்கள்